বগুড়ার সান্তাহার পৌরসভার মেয়র ও সান্তাহার পৌর বিএনপি’র সাধারন সম্পাদক তোফাজ্জল হোসেনকে তাঁর পদ থেকে সাময়িক বরখাস্ত করা হয়েছে। স্থানীয় সরকার পল্লী উন্নয়ন ও সমবায় মন্ত্রনালয়ের স্থানীয় সরকার বিভাগের উপ-সচীব মো. আব্দুর রউফ স্বাক্ষরিত এক প্রজ্ঞাপনে গত ৬ নভেম্বর এই বহিস্কার আদেশ দেয়া হয়েছে। এ সংক্রান্ত বিষয়ে প্রয়োজনীয় ব্যবস্থা গ্রহনের জন্য বগুড়া জেলা প্রশাসকসহ সংশ্লিষ্ট সকল বিভাগকে অনুলিপি প্রদান করা হয়েছে।